**Әл-Фараби атындағы Қазақ Ұлттық университеті**

**Философия және саясаттану факультеті**

 **«5В012300- Әлеуметтік педагогика және өзін-өзі тану» мамандығының білім беру бағдарламасы бойынша «Өзін-өзі тануды оқыту әдістемесі» пәнінен 3 курс, көктемгі семестр 2020-2021 оқу жылына арналған семинар жоспары**

**1семинар .** «Өзін-өзі тану» пәнін оқытудың мақсаты мен міндеттері

Мақсаты: «Өзін – өзі тану» пәнінің теориялық ғылыми негіздерін ашып көрсету, пәннің маңыздылығын атап көрсету.

Жоспар:

1. «Өзін – өзі тану» пәні.Мақсаты.Міндеттері

2. «Өзін – өзі тану» пәнінің тәлім – тәрбиесі. Тәрбиедегі орны.

3. «Өзін – өзі тану» пәнінің зерттеу нысаны. Мазмұны. Құндылықтары

Сабақ түрі: талдау

Әдістемелік нұсқау: әр студент 2 – 3 мин ішінде тақырыпты ашып,теориялық және практикалық жағынан түсіндіріп, конспектілі түрде көрсетеді.. Сабақ барысында сұрақтар қойылып, оларға қосымша жауап береді.

**2семинар**.«Өзін-өзі тану рухани-адамгершілік білім беру» бағдарламасының даму кезеңдері

Мақсаты: рухани құндылықтар жөнінде түсінік қалыптастыру, даму кезеңдерін теориялық жағынан зерттеу.

Жоспар:

1. «Өзін – өзі тану рухани – адамгершілік білім беру» бағдарламасына шолу.Жалпы ережелері. Бағдарламаның құрылымы.

2. Мәңгілік – жалпыадамзаттық құндылықтар. «Өзін – өзі тану рухани – адамгершілік білім беру бағдарламасындағы мұғалімнің рөлі

Сабақ түрі: топтық жұмыс

Әдістемелік нұсқау: студенттер 2 топқа бөлініп, әр жоспар бойынша берілген сұрақты тереңірек талдайды. Көрнекілік жұмыстарын қоса отыра( слайд,бейнематериал,бейнеролик, плакат) арқылы өз топтарын қорғап шығады.

**3семинар**. Өзін-өзі тануды мектепте оқытудың әдістемелік шарттары, ұстанымдары

Мақсаты: Мектептегі оқыту әдістерін, оқу – әдістемелік құралдарын көрсету, әдістемелік нұсқаулары мен ережелерін көрсету.

Жоспар:

1.Оқу процесінің тәрбиелік мәні. Оқыту және тәрбие процестерінің ерекшеліктері, оларға тән ортақ және бөлек қасиеттер

2. Педагогикалық процесс. Мектептік оқу пәндерінің тәрбиелік компонентін іріктеудің ерекшеліктері.

3. Оқу – әдістемелік құралдары. Әдістемелік нұсқаулары.

Сабақ түрі: конференция

Әдістемелік нұсқау: студенттер әртүрлі дерек көздерінен ( дәріс, оқулық және оқу – әдістемелік құралдар, басылымдар) тарихи материалдар жинап, көрсетілген сұрақтар бойынша дайындалып, «Педагогтар конференциясы» сабағында әр сұрақ бойынша барлық қатысушылар өз ойларын айтады. Сарапшы ретінде оқытушы өз ойын ортаға салып, тақырыпты түйіндейді.

**4семинар сабақ.**Өзін-өзі танудың дүниетанымдық негіздері

Мақсаты: дүниетаным, даму жөнінде түсінік қалыптастыру.

Жоспар:

1.Оқушылардың өмірлік көзқарастарын дамыту жолдары мен құралдары

2. Жеке тұрғы: тұлғаны зерттеу, қабілеттерді дамыту, өзіне терең үңілу, жетістік педагогикасы

3.Қарым – қатынасы шеберлігі: өзара түсіністік заңы, ашықтық

Сабақ түрі: дөңгелек үстел

Әдістемелік нұсқау: дөңгелек үстелді ұйымдастыру барысында талқылауға жоғарыда аталған сұрақтар ұсынылады. Әрбір білім алушы барлық сұрақтар бойынша білім алуы қажет, алайда көрнекі құралдарды, мерзімді әдебиеттерден «қиынды», өмірден мысал келтіре отырып, біреуін ғана сабаққа дайындайды. Сабақ соңында білім алушылар тақырыпты және өз баяндамаларын талдауға көшеді, дөңгелек үстелдің мазмұны мен мәнін түйіндейді.

**5семинар.** Өзін-өзі тану сабағындағы жағымды ойлау әдісі

Мақсаты: жағымды , жағымсыз ойлау әдістерін психоэмоционалды түрде ашып көрсету.

Жоспар:

1.Жағымды көңіл – күй әдістері. Медитация.

2. Өзін – өзі бақылау. Ішкі жан тыныштығы. Интуиция.

3. Жағымды ойлаудың күші (А.Г. Маслоу, К. Роджер, С.Л. Рубинштейн)

Сабақ түрі: тренинг – ойын

Әдістемелік нұсқау: **Тренингтік бағдарламалар**

**Жаттығу *«Сиқырлы ғажайып орман»***

**Мақсаты:** Эмпатия мен сенім секілді сезімдерді жетілдіру.

**Барысы:** Қазір біз ғажаптарға толы, жайдарман әрі сиқырлы орманға айналамыз. Екі топқа бөлінеміз: орман-тоғай болып екі қатарға тұрамыз. Біздің қолдарымыз – орманда серуендеп келе жатқан адамды нәзік, абайлап қана сипалайтын ағаштардың бұтақтары болады. Ал енді барлықтарыңызды бір-бірден осы сиқырлы орман ішінен өтуге шақырамыз, ал қалғандарың серуендеуші адамның басынан, қолынан, арқасынан сипалап, сиқырлы ағаштар болуға шақырамыз. **Сараптама:**

Орман ішінен өткенде, басқа қатысушылар сізді сипағанда қандай сезімде болдыңыз?

Сиқырлы ағаштар болғаныңызда қандай сезімде болдыңыз?

Жаттығуға дейінгі және жаттығудан кейінгі сезімдеріңізбен бөлісіңіз?

**Тренинг тақырыбы: *«Карусель»***

**Тренинг мақсаты:** Бұл ойын әрбір адамның сауаттылығын, мінез, көңіл-күйін, салауаттылық қабілетін өзгерте білуіне, салауаттылық арқылы өзгелермен еркін араласу қабілеттерінің дамуына көмектеседі.

**Тренинг барысы:** Топ мүшелері екіге бөлінеді: Бірінші топ ішкі, екінші топ сыртқы болып бөлініп екі шеңбер жасайды. Жетекшінің берген белгісі бойынша олар тоқтайды да екеуден ішкі топ және сыртқы топ бір-біріне қарсы тұрған адамдар бірігеді. Әрбір топқа кезекпе-кезек жетекші белгілі бір роль беруі керек. Мысалы: сатушы – сатып алушы, мұғалім – оқушы, дәрігер – қаралушы, жол полициясы – жүргізуші, әкесі – баласы, анасы – қызы. Бұл ойын әрбір адамның өзінің мінезін, көңіл-күйін, салауатты өмірге қабілетін өзгерте білуіне, осы арқылы өзгелермен еркін араласу қабілетінің дамуына көмектеседі.

**6 семинар.** Жаңартылған білім беру жағдайында өзін-өзі тануды оқыту әдістемесі. Өзін-өзі тануды оқытудағы интерактивті әдістер

Мақсаты: білім беру үдерісіндегі өзін – өзі тану пәнінің орнын ашып көрсету, маңыздылығын атап көрсету.

Жоспар:

1. Жаңартылған білім беру жағдайында өзін-өзі тануды оқыту әдістемесі

2. Өзін-өзі тануды оқытудағы интерактивті әдістер

3. Интербелсенді оқыту әдістері. Репродуктивтік білім беру әдістері.

Сабақ түрі: семинар – практикум

Әдістемелік нұсқау: сабақтар Өзін - өзі тану пәні атты комиссия мәжілісі ретінде ұйымдастырылады. Комиссия мүшелері тағайындалады: саясаткер, әлеуметтік педагог, заңгер, дәрігер. Сабаққа білім алушылар жоспар бойынша қойылған сұрақтарды газет – журналдардан топтастырады. Сабақ кезінде жиналған материалдарға қысқаша шолу жасалады, осылайша түрлі мәселелерді анықтайды. Сұрақтарды талқылау олардың типологиясын анықтауға септігін тигізеді. Сабақ соңында оқытушы білім алушылардың өздерінің қызметін талқылай отырып, мамандармен бірлесе отырып талдайды. Нәтижесінде әр маман білім алушыларға өз мамандықтарының көзқарасы жағынан талдау жасайды.

**7семинар.** Қоғамдық-гуманитарлық және жаратылыстану пәндерінің рухани адамгершілік тұрғыда интеграциялануы

Мақсаты: интеграция сөздігіне түсінік беру, гуманитарлық және жаратылыстану пәндеріне талдау жасау

Жоспар:

1.Интеграциялаудың әдістемелік негіздері. Өзін-өзі тану» рухани-адамгершілік білімнің басқа пәндермен интеграциясы

2. Гуманитарлық, жаратылыстану – математика циклдеріндегі пәндердің мазмұны

3. Жалпыадамзаттық құндылықтарды сабақ мазмұнына интеграциялау

Сабақ түрі: дөңгелек үстел

**8 семинар**.«Өзін-өзі тану» пәнінің оқулықтары және оқу әдістемелік кешендерінің гумандық әлеуеті

Мақсаты: «Өзін-өзі тану» пәнінің оқулықтары және оқу әдістемелік кешендерінің гумандық әлеуетін ашып көрсету, талдау.

Жоспар:

1.Өзін – өзі тану бойынша білім беру процесін ұйымдастырудың ерекшеліктері

2.Өзін – өзі тану бойынша оқу бағдарламаларының түрлері.

3. Өзін – өзі тану пәні бойынша базалық білім мазмұны.

Сабақ түрі: семинар – практикум

**9 семинар.** Тарихты (аңыздар) айту өнері оқушыларды терең рухани-адамгершілік әңгімелесу үдерісіне қызықтыру ретінде

Мақсаты: оқушылардың аңыздарға,тарихқа деген қызығушылықтарын арттыру

Жоспар:

1.Әңгімелесу әдісі – оқушыларды терең рухани адамгершілікке тәрбиелеудің тәсілі ретінде

2.Оқыту барысында әңгімелесудің атқаратын рөлінің маңыздылығы

3.Әңгімелеудің дерек көздері:халықтық ертегілер, мысал өлеңдер, аңыздар, өмірлік оқиғалар, дастандар, биографиялар т.б.

Сабақ түрі: талдау

Әдістемелік нұсқау: студенттер тақырыпты талдай отырып, өздері ертегі – аңыз құрастырып келеді.

**10 семинар.** «Сүйіспеншілік» құндылығы бойынша сабақ өткізу әдістемесі. «Ақиқат» құндылығы бойынша сабақ өткізу әдіс-тәсілдері

Мақсаты: сүйіспеншілік, ақиқат құндылықтарын көрсету

Жоспар:

1. «Сүйіспеншілік» құндылығы бойынша сабақ өткізу әдістемесі

2. . «Ақиқат» құндылығы бойынша сабақ өткізу әдіс-тәсілдері

3.Адалдық – адамдықтың белгісі

Сабақ түрі: талдау

**11семинар.** «Ішкі тыныштық»» құндылығы бойынша сабақ өткізу әдістемесі. «Дұрыс әрекет» құндылығы бойынша сабақ өткізу әдістемесі

Мақсаты: құндылық, адам құндылығын тереңірек талдау

Жоспар:

1. «Ішкі тыныштық»» құндылығы бойынша сабақ өткізу әдістемесі

2. «Дұрыс әрекет» құндылығы бойынша сабақ өткізу әдістемесі

3.Жан тыныштығы мен қиянат жасамау – тұлғаның үйлесімді дамуының нәтижесі.

Сабақ түрі: дөңгелек үстел

**12семинар.** Өзін-өзі тану сабағындағы шығармашылық және топтық жұмыс. Педагогикалық өзара әрекет ету технологиясы

Мақсаты: педагогикалық іс-әрекетті талдау, педагогикалық технологияларды ашып көрсету

Жоспар:

1. Өзін-өзі тану сабағындағы шығармашылық және топтық жұмыс

2. Педагогикалық өзара әрекет ету технологиясы

3.Педагогтарды тәрбиелеу мен өзін – өзі танудың өзара байланысы.

Сабақ түрі: іскерлік ойын

**«Өзіңді өзің таны»** **іскерлік ойыны**

Мақсаты: Педагогтар арасында қарым-қатынас нығайту, жағымсыз көңіл-күйден арылту, өзін-өзі бағалауын, шеберліктерін  дамыту. Эмоционалдық ауырлықтан арылту.

Көрнекі құралдар: слайд, қапталған сыйлық, қалам, ақ қағаз, стикерлер, әуен, кеспе плакаттар.

  ***Жоспары:***1. Ұйымдастыру кезеңі.

2. Шаттық шеңбері.
3. «Өзіңді тереңірек тани біл». «Мінез сандары»
4**.** «Сыйлық кімге бұйырады?» ойыны.

5. Ойын-пантомима.

6. «Кір жуу машинасы» сергіту сәті

7. Релаксация.

8. Кері байланыс орнату.

Қорытынды.

**Тренинг барысы:**

1. *Психологиялық дайындық.*

Құрметті әріптестер! Мен сіздермен кездескеніме қуаныштымын. Барлығыңызға сергек көңіл-күй тілеймін.

1. *Тренингтің ережесімен  және тақырыппен таныстыру.*

Тренинг тақырыбы: «Өзіңді – өзің таны» іскерлік ойыны

·       Бір - бірімізді сынамаймыз;

·       Ойымызды ашық айтамыз, эмоциямызды жасырмаймыз;

·       Барлық мәселені тек осы жерде және дәл қазір қарастырамыз, әркім өзіне керегін ғана алып кетеміз;

*3.    Қызығушылығын ояту. Шаттық шеңберіне жинау.*

**2. «Жылылық сыйлау»**

*Мақсаты:* әрбір қатысушының  сол топтың мүшесі екендігін сезіну,  бір-біріне жылылық сыйлау.

Көршіңді сол жақтан құшақта,

Көршіңді оң жақтан құшақта.

Оң жақтағы көршіңе бір жымиып,

Сол жақтағы көршіңе бір жымиып.

Бүгінгі тренинг барысы,

Біз – үлкен отбасы!

**3.«Өзіңді тереңірек тани біл»** тапсырма.

***Мінез сандары***

Әр адамның мінезі жан дүниесінің айнасы,

Ал әркім өз мінезінің қожасы.

Ендеше сіз өз мінезіңіз жайында білгіңіз келе ме?

*Екі саны – адам мінезінің саны деп есептеледі. Бұл сан арқылы сіз өмірде жұмсақсыз ба әлде тоңмінезсіз бе, тез тұтанғыш ашуланшақсыз ба, мақсатыңызға жетуге ұмтылғышсыз ба немесе жалқаусыз ба бәрін аңғаруға болады екен. Жалпы мінез санын белгілеу адам тағдырының санын анықтаудан жеңілірек. Бұл үшін туған күніңіздің қай күні екенін білсе болғаны.*
***Айдың 16-шы жұлдызында туғандардың саны – 7, 23-ші жұлдызы туғандардыкы – 5. Ал 22-сі туғандардыкі 11 немесе 22 болып қалады. Егер сіз 10-ы, 20-сы, 30-ы күні туған болсаңыздар нөлдерді алып тастасаңыз жеткілікті. Демек 1, 2, 3 болып қала береді.***
**Мінез сандарының құпиясы**
**1 санына жататын адамдар** – бірбеткей және мықты тұлғалар. Олар мақсаттарына жетуге ұмтылады. Болашаққа деген көзқарастары да оң. Өздеріне сенеді, тазалықты жақсы көреді. Сосын шұғыл мінездерін де байқауға болады. Оларға ақыл айтқан адамды және жолдарын кескестегендерді ұнатпайды. Олар өздерінің айтқандарынан қайтпайтын адамдар. Сондай-ақ бұл адамдардығ есте сақтау қабілеттері жақсы дамыған. Бірнеше жұмысты қатар бір уақытта атқара алатын қабілетке ие. Ұйымдастырушылық және басқару жұмыстарын оларға сеніп тапсыруға болады.
**2 санына жататын адамдар** өзгелерді ренжітіп алмауға тырысады. Жұмсақ. Жан-жағындағы жандардың көңіл күйлерін түсіріп алмауды ойлайды. Айналасына бейбіт адамның лебі мен жақсы аура сеуіп жүреді әдетте. Олар достарының ығына жығыла салғыш. Артық кикілжің мен дау-дамайды онша ұнатпайды. Бұл адамдарға билік беру міндетті емес. Оларға әсіресе біреудің қол асында жұмыс істеген ыңғайлы.   Тез шешім қабылдай алмайды. Дегенмен қызметтеріне адал, жауапты болып келеді. Екі санындағы адамдар ұялшақ та болуы мүмкін. Жауапкершіліктен тайқып кететін кездері де бар. Сондай-ақ өз жеке пікірлері болмайды. Әзіл-қалжың, күлкіге де онша жоқ.
**3 санындағы адамдарға**келетін болсақ – Олар көңілді. Жалпы айналаласына юмормен қарайды. Өмірде жолдары болғыш, көпшілігі жан-жақты әрі дарынды болады. Сонымен қатар ақшаны аямайды. Қолдары ашық, жомарт келеді. Бұл кісілер – шығармашылыққа бейім, табиғатынан дарынды және талантты болады. Көбі өнер саласына жақын, суретшілік немесе әдеби дарындылығы тағы бар. Өздерінің ішкі жан дүниесіндегі толқыныстарлды сөзбен емес әртүрлі үндермен, бояумен жеткізеді. Тілдері де жатық, әңгімеге тез араласқыш. Әрі бұлар достарының ортасында көшбасшы бола біледі. Ең басты кемшіліктері тым өркөкірек, өзімшіл, тәуелсіз. Кейде шектен тыс қатал да болып кетеді.  Сосын көп шаруаға тым жауапкершілікпен қарай бермейді. Бұл қасиет олардың өміріне кейде кері әсерін де тигізіп жатады.
**4 санындағы адамдар**– тарихта бұл санды негізінен жылқыларға теңеп жатады. Неге десеңіздер 4 саны еркіндік, төзімділік, мақсатқа жету жолындағы ыждахаттылық. Бұндай адамдар жеңіске үлкен еңбекпен жетеді. Қанша ауыр еңбек кездессе де мойымай алға қарай ұмтылатын қасиеттері бар.
Өздері шығармашылыққа тым жақын болмаса да, шығармашыл адамдарды басқара алады. Оларды ұйымдастырып, бастарын бір жерге тоғыстырып, үйлестіруші ретінде тамаша жұмыс атқара алады. Міндет пен абыройды алдыңғы қатарға қояды. Әділдікті жақсы көреді. Сонымен қатар жақсы тамақтанып, демалып отырғанды жандары қалайды. Жалпы сол үшін де өзін аямай жұмыс істеуге бар. Кейде тым күйгелек те болып кетуілері мүмкін. Өмірде жолдары әрқашан бола да бермеуі мүмкін. Бірақ бұл адамдар талмай еңбектенуден тайынбайды.
**5 санындағы адамдарға**келетін болсақ – олар шұғыл қимылдайды. Уайымшыл,  тынышсыз, ақылды және шыдамсыздау болып келеді. Олар саяхаттағанды жақсы көреді. Көпті көріп, көпті естіп, көппен араласқан бұл сандағы адамдар үшін үлкен демеу. Қарапайым, күнделікті күйбең тірлік оларды қажытып, шаршатып жіберуі әдбен ықтимал. Дереу тұтана салатын шалт мінездері тағы бар. Бес санына қарайтын еркек те, әйел де сенімді емес. Сондықтан олардың отбасында ұрыс-керіс, түсініспеушілік жиі болып тұрады. Олар қолға алған істерін аяқтамай жарты жолда тастап кете салулары мүмкін. Білімді де жүрдім-бардым ала салады. Еңбектенгенді ұнатпайды. Әр нәрсені оқусыз-ақ үйрене салғысы келеді. Бірақ оның мүмкін емес екеніне мән бермейді.
**6 санындағы адамдар** тұрақтылығымен көзге түседі. Жандары жарқын, сенімді, жан-жағына жылылық сыйлай алады, үйлерін және жақындарын жақсы көреді. Сонымен қатар бұл адамдардың достары да көп болады әлбетте. Барлық қырынан алсаңыз да – жақынын сатпайды, әділ, ұяң, романтик, жұмсақ мінезді болып кете береді. Тыныштықты жақсы көргендіктен әрбір кикілжіңнің артын бейбіт шешіп жіберуге тырысады. Жылылығымен бөліседі, егер ақша керек болса ақшасымен де бөлісе алады. Яғни қолы ашық, жомарт адамдардың қатарына жатады. Еңбектенгеді жақсы көреті.
**7 саны**– өз-өзінің ойларымен арпалысқыш жеті санына жататын адамдар көбінесе жалғыз қалғанда ұнатады. Көп адаммен тілдесуі де қиын. Олармен тілтабысу да оңай емес. Дегенмен сараптама жасауға келгенде сауатты. Көп адамға тән емес қасиеттер осылардың бойынан табылады. Барлығы шеше бермейтін күрделі жұмбақтарды тез шеше алады.  Көбінесе 7 санында туғандар философтар, мистик немесе ғалым болуы мүмкін. Көп сөйлемейді, тілдері де жатық емес. Ойларын сөзбен жеткізгеннен гөрі жазумен жеткізулері оңай.
**8 санындағы адамдар** – қуатты келеді. Қабілетті, күштерін бір мақсатқа жұмылдыра алады. Жеке басының жетістіктеріне жету үшін барларын салады. Әр ісін сараптап, есептей алатын ақылды олар.  Ойлары әсіресі материалдық құндылықтарға арналған. Өмірде бір мақсатқа жетуде жанталасып уақыт таппай жүреді. Кәсіпкер болып кететіндері жиі кездеседі. Басты қасиеттері күресе алады. Қиын жағдайлардан шығып кетудің жолдарын таба алады. Қоғамда өз орындарын табуға ұмтылғыш. Шұғыл қимылдарға, жылдам шешімдерге ойланбастан бара салулары мүмкін. Егер жаман қасиеттеріне тоқталар болсақ. Ешкімді аямайды, ашушаң, қатал, өздерінен басқа ешкімді ұнатпайды. Ақшалары жоқ айналасындағы адамдарды сол қалталы еместіктері үшін ғана жек көруілері ықтимал.
**9  санындағы адамдар**  арманшыл, ойлары мен қиялдарында өмір сүреді. Өте роматик децге келеді. Олар жақын адамдарына қамқор, сыйлы. Өздерінің жеке басын ойлаудан гөрі барлық адамзатқа жақсылық істеуге бейім болып тұрады. Өте жомарт адамдардың қатарына жатады. Бұл адамдарды тіршілігінде көп ешкім ескермесе де, жоқ болса орындары ойсырап қалады. Бұлардан жақсы ғалымдар, ұстаздар мен әртістер шығады. Төзімді, көңілдері жабырқаған адамдарды жұбатуды жақсы көріп тұрады. Өте адал, шыншыл. Өздері жоқшылықтан, кәріліктен, қайыршылықтан қорқады.
**11  санына жататын адамдар** – біртүрлі, ешкімге ұқсамайтын кісілер санатына жатады. Олар бұл өмірге көбіне бір жаңалық ашу үшін келетін сияқты. Сезімталдық қасиеттері жоғары дамыған. Оларды әсіресе жоғары, тылсым күштерімен байланыстары бар деп айтып жататындар бар. Сана-сезімдері мен милары тылсым күштермен ақпараттандырылып жатады. Сол себепті де бұл типтегі адамдары бүртүрлі, түсініксіз адамдар қатарына қосады. Олардың арасында данышпандар да кездесуі мүмкін. Жарымжан, жарымес адамдар да шығуы ықтимал. Көбінесе он бір санындағы адамдар көріпкел немесе тақуа адамдар болады. Сондай-ақ айтқан әңгімесімен бәрін сендіре алатын қасиетке ие, сенімді түрде өздерінің ақиқатты айтып тұрғанын дәлелдей алады. Өмірде бұл адамдар күрделі. Негше десеңіздер өз діттеген мақсаттарына жету үшін олар жақсы көретін адамдарын да айырбастап жіберуі, сатып кетуі мүмкін. Сондықтан да болса керек бұл адамдар әсіресе жалғыз қалады.
**22 саны**–  өмірде бар жақсы қасиеттердің бәрі осы адамдардың бойында жинақталған десе де болады. Олар көшбасшы болуға бейім тұрады. Сезімтал әрі шығармашылық дарындары бар. Ойлары да ұшқыр. Іскерлік қасиеттерге де ие. Жоғары рухани артықшылықты да лсылардан байқауға болады. Сондықтан көбінесе осы адамдар халықтық қозғалыстардың көшін бастайды. Немесе үлкен оқымысты, ғалым, дәрігер, философ, кәсіпкер, сиқыршы болып кетеді.

4. Ойын: «Сыйлық кімге бұйырады?»

Ойын жүрісі:Психолог алдын-ала сыйлықты қағазға орап, қорапқа салып, лентамен байлап, скотчпен орап тастайды. Педагогтар бір-біріне жақын отырады. Музыка әуені қосылғанда қатысушылар қорапты бір-біріне бере бастайды. Музыка тоқтағанда ұстап қалған адам музыка қайтадан қосылып кеткенше қорапты ашуға тырысады. Музыка басталып кеткенде қайтадан қорапты бір - біріне бере бастайды. Қорап толық ашылғанша ойын жалғасады. Сыйлық соңына дейін ашқан адамға беріледі.

**5. Ойын-пантомима**

*Мақсаты:* педагогтарды берілген тапсырмадағы сюжетті ым –ишарамен, қимылмен көрсетуге үйрету, ұшқыр қиялдарын, әртістік шеберліктерін шыңдау.

Пантомима – сөзсіз адам денесінің қимылымен, мимикамен көрсетілетін театр өнерінің бір жанры.

Бұл ойын педагогтың мінез-құлықты эмоция арқылы танып білуін көздейді.

Мысалы, топтарға бөліп, түрлі мимикамен түсіндірілетін түрлі тапсырмалар беріледі:

Әр топ музыканың сүйемелдеуімен өздеріне берілген сюжетті көрсетеді.

Соңынан тапсырмалардың мазмұны ашылған соң, олар берілген сұрақтарға жауап дайындап, қысқаша мәтіндер құрастырады.

***6. Сергіту сәті.*«Кір жуу машинасы»**

**Нұсқау:** Екі қатарға жұптармен тұра қалады. Олардың ортасынан бір адам өтеді. Қалғандары оны қолдарымен жуындырады.

**7. Релаксация.** *«Күн шуақты алаңқай...»* \баяу музыка үнімен\ Уақыты: ( 5-мин. ).
*Мақсаты:* Қатысушылардың көңіл – күйін көтеру, жүйке жүйесін демалдыру, дене бұлшық еттерінің шаршағандығын басу.

Көздеріңізді жұмып, 3 рет терең демалыңыздар. Сіздер Күн шуақты алаңқайда жүрсіңдер. Күннің шуағы сіздердің өн бойларыңызды жылытып, жүректеріңізді мейірімге, қуанышқа толтыруда. Айналаңыз жайқалып өскен сан алуан гүлдерге толы. Олардың жұпарын кеудеңізді кере дем алып, бойыңызға сіңіріңіз. Айналаңызда құстардың әсем сайраған дауыстары естіледі, гүлден гүлге қонған көбелектерді көруге болады. Көбелектер сіздердің, қуанышқа толы көңіл-күйлеріңізді гүлден гүлге хабарлап жүргендей. Сіздердің қуаныштарыңызды, өмірге деген талпыныстарыңызды сезген гүлдер, одан әрі жайқалып, сіздермен өз жұпарларын бөлісуде. Алаңқайдағы сан алуан гүлден әркім өзіне ұнаған, ең әдемі гүлдеріңізді таңдаңыздар. Ол гүлдің түрін, жұпар иісін (есте сақтап), жүрегіңіздің жанында сақтаңыздар. Ал енді тізеден тобыққа дейін баяу созылып, көздеріңізді ашыңыздар. Енді әркім өзінің таңдап алған гүлінің суретін салайық.
- Осы жаттығудан кейін өзіңізді қалай сезінесіздер?

- Көңіл-күйлеріңіз қалай?
Олай болса, әркім өзінің таңдаған гүлінің суретін салып, алдына қойған мақсат тілектерін жазып, біздің Күн шуақты алаңқайға ілейік.

**8. Кері байланыс орнату:** Стикерлерге жазу.

1. Бүгінгі кездесудің сіз үшін маңыздылығы болды ма?

**13 семинар.** Өзін-өзі тану мұғалімінің кәсіби шеберлігі: педагогикалық имиджі, ұйымдастыру мәдениеті

Мақсаты: мұғалімнің кәсіби шеберлігін атап кқрсету., педагогикалық имидж, педагогикалық ұйымдастыруды талдау

Жоспар:

1.Тұлға аралық және еңбектегі байланыс.

2.Практикалық кәсіби тапсырмаларды орындаудағы дайындық

3.Педагогикалық іс – әрекет және мұғалімнің психологиялық мәдениеті.

Сабақ түрі: конференция

14 семинар**.** Өзін-өзі тану мұғалімінің рөлі мен қызметі. Оқу кеңістігін ұйымдастыру.

Мақсаты: Өзін – өзі тану сабақтарында оқушылардың шығармашылық іс – әрекеттерін ұйымдастыру

Жоспар:

1.Сабақта оқушылардың шығармашылық қабілетін және коммуникативті мәдениетін қалыптастыру

2.Өзін – өзі тану сабақтарында қолданылатын әдіс – тәсілдер. .

3. Оқу кеңістігін ұйымдастыру. Ұйымдастыру жолдары. Түрлері

Сабақ түрі: дөңгелек үстел

**15семинар** .«Өзін-өзі тануды оқыту әдістемесі» бойынша жоба қорғау. Шығармашылық жұмысты презентациялау

Жоспар:

1. «Өзін-өзі тануды оқыту әдістемесі» бойынша жоба қорғау

2. Шығармашылық жұмысты презентациялау

Сабақ түрі: семинар - практикум